Die wêreld in foto's – 4 Oktober 2016 | Maroela Media
Mense kyk na uitstallings by die Shandong wetenskap- en tegnologiemuseum in Jihan, die hoofstad van die Shandong-provinsie in China. Baie ouers het hul kinders hierheen gebring om deel te neem aan die aktiwiteite wat aangebied is. (Xinhua/ AP Photos)
Pous Francis staan voor die puin in Amatrice in Italië, wat onlangs deur 'n aardbewing getref is. Die pous het nie 'n datum bekendgemaak wanneer hy sou gaan nie en het toe alleen gereis "om naby aan die mense te wees". (L'Osservatore Romano/ Pool Photo via AP)
Spanje se Rafael Nadal slaan die bal in die eerste rondte van die mans-enkelspel teen Paulo Lorenzi van Italië by die Chinese Ope in Beijing. (Xinhua/AP Photos)
'n Model dra 'n skepping van Chanel se lente/somer reg-om-te-dra 2017-versameling in Parys. (AP Photo/Francois Mori)
Indiërs kom bymekaar by 'n godsdienstige optog voor die Dussehra-fees in Allahabad in Indië. Dié fees vier die oorwinning van goed oor kwaad. (AP Photo/Rajesh Kumar Singh)